Støping (folkemedisin)

Støping var i folkemedisinen en vanlig metode for å diagnostisere sykdommer. Støping er kjent fra Skandinavia og Tyskland.

Metoden gikk ut på å helle flytende bly i et kar med vann som ble holdt over hodet på den sjuke. Av figurene som danna seg i vannet kunne en så si noe om sjukdomsårsaken. En skulle helst bruke bly med særlig magisk kraft, f.eks. bly fra et kirkevindu eller bly fra korset mellom fire ruter («korsbly»). En kunne også smelte arvesølv. Smelta kunne dertil helles gjennom det korset som ei åpen saks danner. Sjølve støpinga ble som oftest ledsaget av magiske formularer.

Kategori:Folkeminne